**ОБЯВА**

Редакционната колегия на Годишника на Софийския университет – Исторически факултет обявява прием на статии и студии за поредния 107 бр. на периодичното издание на факултета. Ръкописите за Годишника на ИФ трябва да бъдат оригинални и непубликувани, като по традиция обхващат теми от история, етнология, археология, архивистика, документалистика и методика на обучението по история. Крайният срок за тяхното предаване е 31 май 2024 г.

Материалите се предават в един екземпляр като файл и на хартия. Трябва да са написани на компютър, с редактор Word, във формат doc или във формат rtf, на български или на английски език, изготвени съобразно изискванията в прикачения файл. Няма ограничения за обема на статиите и студиите. Решението за публикуването им ще бъде взето след анонимно двойно рецензиране.

Приемат се също материали за две нови рубрики: рубрика „Дебюти“, за която могат да кандидатстват докторанти и постдокторанти от Исторически факултет на СУ; и рубрика „Научна критика“, с бележки, отзиви и представяне на нови изследвания в посочените области на хуманитаристиката.

Адрес за предаване на материали и за допълнителни въпроси:

Ел адрес : manolova@uni-sofia.bg проф. д-р Надя Манолова-Николова

По пощата: До Деканата на Исторически факултет на СУ /за главния редактор на ГСУ – ИФ/

1504 София, бул. Цар Освободител 15

Ректорат на СУ, каб. 28.

От редколегията